Den Vest-Sjællandske Avis, 1834-08-02
Man har Efterretninger fra Paris af 23de Juli, som vel indeholder alleslags Rygter fra den Spanske Grændse; men ingen paalidelige Efterretninger; kun erfares, at den Franske Regiering har givet Ordre til at lægge Beslag paa alle de Vaaben og militaire Artikler, som man vil bringe over Grændsen til Don Carlos. – Man har nu faaet i Paris Efterretninger fra Madrid af 18. Julii Den 15. var en Coureer ankommen dertil fra Lissabon med det Budskab, at en Gesandt var ankommen dertil fra Paven med den Erklæring, at Hs. Hellighed erkiender Donna Marias Regiering og Gyldigheden af de Forordninger, som ere udstædte med Hensyn til Geistlighed, hvilket er vigtigt for Spanien, hvor man har lignende Planer for Programmet angaaende Aabningen af de Cortes Forsamling er udkommet. Regentinden skal tage Plads paa Thronen med Dronning Jsabella paa sine Arme. Præsidenten for Ministerialconseilet skal overlevere Dronningen Throntalen. biskoppen af Siguenza, Patriark af Jndien, skal affordre Regentinden en Eed paa at hun vil overdrage Dronning Jsabella Thronen, naar hun opnaaer den lovmæssige Alder. Derpaa skal Jnfanten Don Francisco og alle Medlemmer af de Cortes aflægge Eden paa Statsforfatningen, og derpaa bliver Forsamlingen aabnet. – Man kan ikke erfare, at man dengang vidste i Madrid Don Carlos Ankomst. Staden var roelig og Cholera svag. Valgene ere faldne fortræffeligt ud; det liberale Princip har seiret næsten i alle Provinser; de fleste af de forrige Cortes-Deputerede ere valgte paa nye; men ingen Geistlig, uden den liberaltsindede biskop af Murcia, Posada er valgt. Gen. Qvesada har forlade Armeen. Don Pedro har ladet det store Baand af Undfangelsesordenen ved sin Gesandt overlevere tilden unge Dronning og til Regentinden. Denne har erkiendet den nye Belgiske Stat De Franske Aviser indeholde allerede Programmet til Julifesten. - Kammerne skulle for samles den 31te, og Journal des Debats forventer en vigtig Session, saavel med Hensyn til Begivenhederne i Spanien, som til Conseils-Præsidentens Aftrædelse og Ministerforandringen i England. Dette Blad giver tydelig at forstaae, at en Fransk Jntervention i Spanien ikke vil udeblive dersom Omstændighederne skulle udkræve det; da Begivenhederne i dette Land, staae i en alt for nøie Forbindelse med Frankerigs Jnteresse. J en Skrivelse fra Berlin paastaaes, at Marskal Soult og tillige, ogsaa Konge Ludvig Philip vare imod enhver Jntervention i Spanien, at Kongen er det endnu, og at man kan med Vished forudsige, at han vil lade Tingene der gaae saaledes som de kunne. Uenigheden imellem Marskallen og hans Kolleger, og en Tvist om Algier, hvori Marskallen vilde beholde den militaire Administration, skulle være Aarsagerne til hans Abdication. Desuden levede han i Fiendskab med Kongens, forhen Napoleons, Secretair, Baron Fain, en meget uegennyttig Mand. Meget heftige Disputer imellem Marskallen og hans Colleger forefaldt selv i Kongens Nærværelse. - De Engelske Blade Times og Globe erklære, at Qvadrupel-Alliancen ikke berettiger Frankerige til nogen Jntervention i Spanien, da den har allene Fordrivelsen af Don Carlos udaf Portugal til Formaal. – Don Miguel opholder sig endnu paa et Lyststed i Nærheden af Genua. – J Marseille har været en Tumult, i Anledning af en Strid imellem StadsSergeanterne og Arbeidsfolkene. Ved en Kongelig Forordning er Nationalgarden i Strasborg bleven opløst, som man troer af den Aarsag, at ved det sidste Officeers Valg bleve for det meeste republikansk-sindede Personer valgte.